סוניקווה מרטין-גרין

סוניקווה מרטין-גרין (באנגלית: Sonequa Martin-Green; נולדה ב-21 במרץ 1985) היא שחקנית אמריקאית. מרטין-גרין ידועה בעיקר בזכות תפקידה בתור סשה ויליאמס (אנ') בסדרת הטלוויזיה "המתים המהלכים" (2012–2018), וידועה גם בתור מייקל ברנהאם בסדרת הטלוויזיה "מסע בין כוכבים: דיסקברי" (2017-הווה).

בנוסף שיחקה מספר דמויות משנה בסדרות הטלוויזיה "עד עצם היום הזה" (2009–2011) ו"האישה הטובה" (2013).

קורות חייה
סוניקווה מרטין נולדה וגדלה בעיר ראסלוויל (אנ'), שבצפון-מערב מדינת אלבמה שבארצות הברית. בתם של צ'ארלס ווינסטון מרטין (1943–2021) ושל ורה לין מרטין-מור (לבית פרימן; 1950–2021). הוריה התגרשו כשהייתה צעירה ואמה נישאה בשנית. יש לה אחות אחת, נאקישה,, ושלוש אחיות למחצה מנישואיו הראשונים של אביה.

בשנת 2007 סיימה את לימודיה לתואר ראשון בתיאטרון באוניברסיטת אלבמה.

קריירה
למרות שהתפרסמה בעיקר בשל תפקידיה הטלוויזיוניים, הופעותיה הראשונות של מרטין-גרין היו דווקא בסרטי קולנוע עצמאיים ("אינדי"), החל משנת 2005 ועד שנת 2012.

תפקידה הראשון בטלוויזיה היה בשנת 2008, כשהופיעה בפרק אחד של הסדרה "חוק וסדר: כוונה פלילית". בשנת 2009 החלה לגלם את דמותה של קורטני ולס בסדרה "האישה הטובה", ושיחקה בסדרה במשך שתי עונות. היה זה התפקיד הקבוע הראשון שלה בו היא משחקת דמות מבוגרת, בניגוד לתפקידי נערה מתבגרת ששיחקה עד אז בקולנוע ובטלוויזיה. בשנת 2011 שיחקה בדרמה "צועקת לשמיים" בכיכובה של זואי קרביץ.

בשנת 2012 קיבלה מרטין-גרין תפקיד קבוע בסדרה "המתים המהלכים" כסשה ויליאמס, אחותו של טייריס. בשנת 2013, לאחר סיום צילומי העונה השלישית של "המתים המהלכים", לוהקה מרטין-גרין לתפקיד תמרה בסדרה "עד עצם היום הזה". היא שיחקה בתפקיד קבוע בעונה השנייה ובתפקיד אורח בעונה השלישית, ולאחר מכן חזרה לתפקידה בסדרה "המתים המהלכים", עד לסיום עונתה השביעית.

בסוף שנת 2016 לוהקה מרטין-גרין לסדרה "מסע בין כוכבים: דיסקברי" בתפקיד מייקל ברנהאם. בשנת 2019 שיחקה בסרט חג המולד "חג בראש אחר", שעלה בנובמבר בשירות נטפליקס.

בשנת 2021 שיחקה בסרט הקולנוע "ספייס ג'אם: אגדה חדשה" בתור קאמייה ג'יימס, אשתו של לברון ג'יימס.

חייה האישיים
ב-4 בדצמבר 2010 מרטין-גרין נישאה לשחקן קנריק גרין (אנ') אותו פגשה עת שיחקו יחד במחזה בתיאטרון מקארטר בעיר פרינסטון שבניו ג'רזי.

ב-10 בינואר 2015, היא ילדה את בנה הראשון, קנריק ג'סטין גרין השני. ב-19 ביולי 2020, היא ילדה בת נוספת, סראייה שונטה גרין. המשפחה מתגוררת בלוס אנג'לס, קליפורניה.

מאז אפריל 2016, מרטין-גרין היא שגרירה של הארגון "Stand Up to Cancer", מעודדת ניסויים קליניים, עם דגש מיוחד על הסברה בקהילות מגוונות מבחינה אתנית. בראיון שנתנה בפברואר 2018, אמרה מרטין-גרין שאמה נאבקה בשלושה סוגי סרטן ואחת מאחיותיה למחצה חלתה בסרטן השד.

ב-13 ביולי 2021, מרטין-גרין הודיעה באינסטגרם ששני הוריה נפטרו; אביה ב-9 באפריל ואמה ב-10 באפריל, מסיבות שאינן קשורות.

 פילמוגרפיה 

 קולנוע 
+שנהסרטתפקידהערות2005Not Quite Rightקוקו2008Blind Thoughtsג'נה לופז2009Toe to Toeטושה ספינרRivers Wash Over Meשונה קינג2011Da Brickרייצ'לYelling to the Skyג'וג'ו פארקר2014Shockwave, Darksideטוראית לאנג2019חג בראש אחררוקסי2020The Outside Storyאיישה2021ספייס ג'אם: אגדה חדשהקאמייה ג'יימס2024My Dead Friend Zoeמריט

 טלוויזיה 
+שנהסדרהתפקידהערות2008חוק וסדר: כוונה פליליתקיאנה ריצ'מונדפרק: "Legacy"2009נשות קבעקנסה ג'ונס3 פרקים2009–2011האישה הטובהקורטני וולס8 פרקים2011אחת שיודעתג'והאנהפרק: "The Jewel of Denial"2012NYC 22מישל טרי5 פרקים2012–2018המתים המהלכיםסשה ויליאמס (אנ')תפקיד חוזר (עונות 5-3)
תפקיד ראשי (עונות 7-6)
תפקיד אורח (עונה 8); 45 פרקים2013עד עצם היום הזהתמרה7 פרקים2016–2017הבחורה החדשהרונדה2 פרקים2017פן זירו - גיבור במשרה חלקיתמריהדיבוב; 3 פרקים2017 - הווהמסע בין כוכבים: דיסקברימייקל ברנהאםתפקיד ראשי (4 עונות); 55 פרקים
גם מפיקה (13 פרקים; 2022-2021)
פרס סאטורן לשחקנית הטובה ביותר בסדרת טלוויזיה (2019-2018)2021בלתי מנוצחאלנהדיבוב; פרק: "It's About Time"2024נאשמים (אנ')מייגןפרק: "Megan's Story"

קישורים חיצוניים

הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:בוגרות אוניברסיטת אלבמה
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
קטגוריה:זוכות פרס סאטורן לשחקנית ראשית בטלוויזיה